Meget ren, velholdt og velutstyrt liten leilighet med en praktfull, privat takterrasse med mye sol og utsikt over byen, like til fjella i nord og med glimt av Gilbralfaro i øst. Vi brukte den både om morgenen og i rolige kveldsstunder i begynnelsen av desember. Litt bratt og trangt opp trappa, men OK. Leiligheten er liten, men praktisk. I skap og skuffer finner man omtrent alt en har bruk for i dagliglivet. Det er også veldig greit å finne kaffe, toast, smør og syltetøy på kjøkkendisken og en flaske vin på bordet når en kommer reisende. En følelse av å komme hjem! Hyggelig vertskap også! Blide og hyggelige selv om vi ankom sent på natt.
Beliggenheten er god med gangavstand til viktige severdigheter. Merk dere også en meget god restaurant i nabolaget: Buenavista gastrobar & tapas. Suveren mat og suveren sørvis. Beste plassen vi spiste!
Anbefaler gjerne Francisco`s place!